30 കോടിയുടെ കാര്യത്തിന് ജീവനക്കാര് 30 മണിക്കൂര് പോലും നല്കിയില്ല: മന്ത്രി തിരുവനന്തപുരം : തൊഴിലാളി യൂണിയനുകള് ജനങ്ങളെ വലയ്ക്കുന്ന പ്രവണത തുടര്ന്നാല് കെ.എസ്.ആര്.ടി.സിയെ അവശ്യ സര്വീസായി പ്രഖ്യാപിക്കുന്നതു പരിഗണിക്കുമെന്നു മന്ത്രി ആന്റണി രാജു. കോവിഡ് പ്രതിസന്ധി മറികടക്കാനുള്ള സര്ക്കാരിന്റെ ശ്രമത്തിനിടെയുള്ള തൊഴിലാളി യൂണിയനുകളുടെ പണിമുടക്ക് അംഗീകരിക്കാനാകില്ല. യൂണിയനുകളുടെ ഈ പ്രവണത കൈയും കെട്ടി നോക്കി നില്ക്കാനാകില്ല. ഇതു തുടരാനാണു തീരുമാനമെങ്കില് സര്ക്കാര് നിയമനിര്മാണത്തിലേക്കു പോകും. മന്ത്രി പത്രസമ്മേളനത്തില് പറഞ്ഞു. സര്ക്കാരിനു 30 കോടി രൂപയുടെ അധിക ബാധ്യത വരുന്ന ശമ്ബള പരിഷ്കരണമാണ് യൂണിയനുകള് മുന്നോട്ടുവച്ചിരിക്കുന്നത്. അതു ചര്ച്ച ചെയ്യാന് 30 മണിക്കൂര് സമയം പോലും യൂണിയനുകള് സര്ക്കാരിനു നല്കിയില്ല. സമരത്തിനു യാതൊരു ന്യായീകരണവുമില്ല. അതിനാല് ശമ്ബള പരിഷ്കരണവുമായി ബന്ധപ്പെട്ട ചര്ച്ചകളുമായി സര്ക്കാര് തല്ക്കാലം മുന്നോട്ടുപോകാനില്ല. സര്ക്കാരിന്റെ അഭ്യര്ഥന ജീവനക്കാര് മാനിച്ചില്ലെന്നും മന്ത്രി പറഞ്ഞു. ഒരു രൂപ പോലും വരുമാനമില്ലാത്ത സമയത്തും ജീവനക്കാര്ക്ക് കൃത്യമായി ശമ്ബളം നല്കിയിട്ടുണ്ട്. അങ്ങനെയുള്ള സര്ക്കാരിനെ മുള്മുനയില് നിര്ത്തി കാര്യം കാണാന് ശ്രമിക്കുന്നതു ശരിയാണോ എന്നു യൂണിയനുകള് ചിന്തിക്കണം. ജനങ്ങളെ ബന്ധിയാക്കിയതു ശരിയല്ല. സ്കൂള് തുറക്കുകയും ശബരിമല സീസണ് ആരംഭിക്കുകയും ചെയ്ത സമയത്ത് ആരംഭിച്ച ഈ പണിമുടക്ക് അനൗചിത്യമാണ്. നവംബര് മാസത്തെ ശമ്ബള വിതരണത്തിനു മുന്പായി ശമ്ബള പരിഷ്കരണവുമായി ബന്ധപ്പെട്ട വിഷയത്തില് പരിഹാരമുണ്ടാക്കാമെന്നു വ്യക്തമാക്കിയിരുന്നുവെന്നുംമന്ത്രി പറഞ്ഞു.